NELJANDA KOOSSEISU

ISTUNGI PROTOKOLL

Haapsalu,								26. november 2004 nr 24

Istung algas kell 14.00, lõppes kell 15.34.
Juhatas volikogu esimees Andres Ammas.

Protokollis volikogu kantselei juhataja Elvi Puda.
Võttis osa 18 volikogu liiget (registreerimisleht lisatud).
Osalesid	linnavalitsuse liikmed aselinnapea Krista Esta, aselinnapea Ingrid Danilov, aselinnapea Martin Schwindt, aselinnapea Jüri Kurba (registreerimisleht lisatud).

ARUTATI istungi päevakorra projekti.
Päevakorra suhtes ei olnud küsimusi ega parandusi.

Häältega poolt 18 volikogu liiget
OTSUSTATI:
kinnitada Haapsalu Linnavolikogu 24. istungi päevakord.

1. Haapsalu Linnavolikogu 11.11.2002 otsuse nr 5 “Haapsalu Linnavolikogu komisjonide liikmete arvu ja koosseisude kinnitamine” punkti 3.3 muutmine
Ettekandja				istungi juhataja

2. Haapsalu Linnavolikogu 27.06.2003 määruse nr 17 “Eelarve koostamise, muutmise ja täitmise kord” muutmine
Ettekandja				linnavalitsus
Kaasettekandja			rahanduskomisjon

3. Haapsalu linna 2004. aasta neljanda lisaeelarve vastuvõtmine ja eelarve muutmine, esimene lugemine
Ettekandja				linnavalitsus
Kaasettekandja			rahanduskomisjon

4. Turu- ja tänavakaubanduse ning kauba või teenuse müügi kord avalikul üritusel
Ettekandja				linnavalitsus
Kaasettekandja			õiguskomisjon

5. Müügipileti hinna kehtestamine
Ettekandja				linnavalitsus
Kaasettekandja			rahanduskomisjon
6. Haapsalu linna ehitusmääruse uue redaktsiooni kinnitamine
Ettekandja				linnavalitsus
Kaasettekandja			kommunaalkomisjon

7. Taksoveo kord Haapsalu linna haldusterritooriumil
Ettekandja				linnavalitsus
Kaasettekandja			õiguskomisjon

8. Jäätmeliikide, millele kohaldatakse korraldatud jäätmevedu, jäätmeveo teenustasu piirmäära, veopiirkondade, jäätmeveo sageduse ja aja määramine
Ettekandja				linnavalitsus
Kaasettekandja			kommunaalkomisjon

9. Haapsalu linna teede nimekirja kinnitamine
Ettekandja				linnavalitsus
Kaasettekandja			kommunaalkomisjon

10. Haapsalu linna teeregistri asutamine ja teeregistri põhimääruse kinnitamine
Ettekandja				linnavalitsus
Kaasettekandja			õiguskomisjon

11. Osaluse lõpetamine aktsiaseltsis Haapsalu Kuurort
Ettekandja				linnavalitsus
Kaasettekandja			õiguskomisjon

12. Hoonestamata kinnistu ost (Holmi tn 4a, Haapsalu)
Ettekandja				linnavalitsus
Kaasettekandja			rahanduskomisjon

13. Sotsiaalkorteriteks kinnitamine
Ettekandja				linnavalitsus
Kaasettekandja			õiguskomisjon

14. Haapsalu Linnavolikogu 30.10.2003 otsuse nr 66 “Eluruumi kandmine
sotsiaalkorterite nimekirja” kehtetuks tunnistamine
Ettekandja				linnavalitsus
Kaasettekandja			õiguskomisjon

15. Haapsalu linna ühinemine Läänemereäärsete linnuste ja muuseumide assotsiatsiooniga
Ettekandja				linnavalitsus
Kaasettekandja			kultuurikomisjon

16. Kultuurikeskusele helitehnika soetamine liisingu tingimustel
Ettekandja				linnavalitsus
Kaasettekandja			rahanduskomisjon

17. Haapsalu linna 2004. aasta neljanda lisaeelarve vastuvõtmine ja eelarve muutmine, teine lugemine
Ettekandja				linnavalitsus
Kaasettekandja			rahanduskomisjon
Päevakorrapunkt nr 1

Haapsalu Linnavolikogu 11.11.2002 otsuse nr 5 “Haapsalu Linnavolikogu komisjonide liikmete arvu ja koosseisude kinnitamine” punkti 3.3 muutmine

KUULATI volikogu esimehe Andres Ammase ettekannet.
Linnasekretär Erko Kalev esitas volikogule Haapsalu linna valimiskomisjoni 22. novembri 2004 otsuse nr 20 Haapsalu Linnavolikogu liikme Sulev Vare volituste lõppemise ja asendusliikme Raine Kaljula linnavolikogu liikmeks määramise kohta.
Sulev Vare oli kultuurikomisjoni liige. Kultuurikomisjoni esimees Alar Schönberg tegi esildise ettepanekuga kinnitada kultuurikomisjoni liikmeks Raine Kaljula. Volikogu liikme Kaljula nõusolek on olemas.
Otsusest tulenevalt on vajalik viia muudatus sisse ka volikogu 11. novembri 2002 otsuses nr 5.

Küsimusi ettekandjale ei esitatud.

Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 148 “Haapsalu Linnavolikogu 11.11.2002 otsuse nr 5 “Haapsalu Linnavolikogu komisjonide liikmete arvu ja koosseisude kinnitamine” punkti 3.3 muutmine” (protokolli juures).

Päevakorrapunkt nr 2

Haapsalu Linnavolikogu 27.06.2003 määruse nr 17 “Eelarve koostamise, muutmise ja täitmise kord” muutmine

KUULATI aselinnapea Martin Schwindti ettekannet.
Eelarve koostamise, muutmise ja täitmise korra muutmine osutus vajalikuks seoses vajadusega lihtsustada sihtotstarbeliste laekumiste puhul eelarve muutmist ja lisaeelarve kinnitamist.

Punktis 5.1 on lisatud lisaks riigipoolsetele sihtotstarbelistele laekumistele ka kohaliku omavalitsuse üksustelt, muudelt residentidelt ja mitteresidentidelt laekunud vahendid. Välja on jäänud lause “Sihtotstarbelistest laekumistest informeerib linnavalitsus volikogu.”
Endine tekst:
“5.1 Eelarveaastal linnale riigilt ja riigiasutustelt, kohaliku omavalitsuse üksustelt, muudelt residentidelt ja mitteresidentidelt sihtotstarbeliselt laekunud eraldised ja nendele vastavad kulud võib linnavalitsus lisada eelarvesse ilma volikogu sellekohase määruseta eelarve muutmise kohta. Sihtotstarbelistest laekumistest informeerib linnavalitsus volikogu. Eelarveaasta lõpul korrigeerib linnavalitsus sihtotstarbelisi laekumisi arvestades eelarvet ja esitab selle volikogule koos lõppenud eelarveaasta täitmise aruandega.”

Punktis 5.3 on muudetud eelarveaasta viimase lisaeelarve esitamise tähtaega. Endises tekstis oli see kaks kuud, uues üks kuu. Muudatus tuleneb praktilisest vajadusest jagada kuludeks novembri alguses laekuvad vahendid, mis eelmise redaktsiooniga ei oleks vastavalt korrale võimalik.
Endine tekst:
“5.3. Täiendavate tulude ilmnemisel kulude tegemiseks, milleks ei ole eelarves vahendeid määratud või mille tegemiseks ettenähtud vahendid on ebapiisavad, esitab linnavalitsus hiljemalt kaks kuud enne eelarveaasta lõppu volikogule lisaeelarve projekti.”

Linnavalitsuse ettepanek: eelnõu määrusena vastu võtta.

Küsimused ettekandjale.
Volikogu liige Andres Lipstok küsis, kas ei teki vastuolu seadusega?
Vastas E. Kalev: vastuolu ei teki.

KUULATI rahanduskomisjoni esimees Jaak Kanepi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 44 “Haapsalu Linnavolikogu 27.06.2003 määruse nr 17 “Eelarve koostamise, muutmise ja täitmise kord” muutmine” (protokolli juures).

Päevakorrapunkt nr 3

Haapsalu linna 2004. aasta neljanda lisaeelarve vastuvõtmine ja eelarve muutmine, esimene lugemine

KUULATI aselinnapea Martin Schwindti ettekannet.
Lisaeelarve tulud
Füüsilise isiku tulumaks (121)
Novembri alguse seisuga on tulumaksu laekunud 41 121 000 krooni. Planeeritav eelarve oli 51 500 000 krooni. Arvestades seda, et aasta lõpus jagatakse omavalitsuste vahel laiali ka Maksuametisse laekunud deklareerimata tulumaks, võib loota detsembri laekumiste paranemist, kuid kõige optimistlikumate prognooside kohaselt jääb laekumata ca 1 miljon krooni füüsilise isiku tulumaksu. Eelnõu kohaselt planeeritakse vähendada kavandatud tulumaksu eelarve mahtu 500 000 krooni ulatuses.

Mittetoodetud põhivarade müük (131.03)
Eelarves esialgselt planeeritud varade müük oli 4800 000 krooni. Teise lisaeelarvega suurendati varade müüki 350 100 krooni võrra, seoses elamu Õhtu kallas 17a müügiga. Kolmanda lisaeelarvega suurendati eelarvet 380 000 krooni seoses elamu Õhtu kallas 7 müügiga. Kokku on põhivarade müügi eelarve maht 5530 100 krooni
Novembri alguse seisuga oli kinnisvarade müügist laekunud 5074 724 krooni ja autode müügist 81 962 krooni, kokku 5156 686 krooni. Novembris laekus täiendavalt 1380 001 krooni seoses aktsiate müügiga ja Ranna tee 2a kinnistu müügiga. Seega on varade müügitulu kokku laekunud 6536 687 krooni. Planeeritust on enam laekunud 1006 587 krooni.
Neljanda lisaeelarvega on planeeritud suurendada eelarve põhivarade müügitulu miljoni krooni võrra.

Lisaeelarve kulud
Haljastus(405.4) Haljastuse kulueelarvet suurendatakse 150 000 krooni võrra seoses vajadusega teostada täiendavat pargiteede talvist hoolet.

Kalmistud (406.6.2) Kalmistu heakorratööd ja ettevalmistus talviseks hooajaks on osutunud planeeritust kulukamaks ning vajab täiendavaid vahendeis ca 50 000 krooni.

Kultuuriüritused (408.2.11). Täiendav vajadus on katta linna juubeliürituste kulusid ning korraldada jõulu- ja aastavahetuse üritusi summas 200 000 krooni.

Lääne Maakonna Keskraamatukogu (408.2.01) Lasteraamatukogu hoone remondiks oli eelarves vahendeid 200 000 krooni, mis oli ette nähtud maja keskküttesüsteemi ehituseks. Arvestades laekunud pakkumisi kujuneb ehituse välistrasside maksumuseks 200 000 krooni ja sisetööde maksumuseks 100 000 krooni. Lisaeelarves on planeeritud suurendada kulutusi keskkütte-süsteemi ehituse lõpetamiseks summas 100 000 krooni.

Lisad eelnõule on Haapsalu linna 2004. aasta neljanda lisaeelarve tulud ja Haapsalu linna 2004. aasta neljanda lisaeelarve kulud.

Täiendavalt eelnõule:
Lisaeelarve tulud
Füüsilise isiku tulumaks (121)
Novembri alguse seisuga on tulumaksu laekunud 41 121 000 krooni. Planeeritav eelarve oli 51 500 000 krooni. Arvestades seda, et aasta lõpus jagatakse omavalitsuste vahel laiali ka Maksuametisse laekunud aadressita isikute tulumaks ja residentsuseta isikute tulumaks, võib loota detsembri laekumiste paranemist, kuid kõige optimistlikumate prognooside kohaselt jääb laekumata ca 1000 000 krooni füüsilise isiku tulumaksu. Eelnõu kohaselt planeeritakse vähendada kavandatud tulumaksu eelarve mahtu 500 000 krooni ulatuses. Ülejäänud 500 000 krooni kaetakse Riigi lisaeelarves planeeritud 100 milj krooni täiendavast toetusest omavalitsustele, millest Haapsalu linn peaks saama täiendavaid eraldisi ca 500 000 krooni.

Mittetoodetud põhivarade müük (131.03)
Eelarves esialgselt planeeritud varade müük oli 4800 000 krooni. Teise lisaeelarvega suurendati varade müüki 350 100 krooni võrra, seoses elamu Õhtu kallas 17a müügiga. Kolmanda lisaeelarvega suurendati eelarvet 380 000 krooni seoses elamu Õhtu kallas 7 müügiga. Kokku on põhivarade müügi eelarve maht 5530 100 krooni
Novembri alguse seisuga oli kinnisvarade müügist laekunud 4998 472 krooni, autode müügist 81 662 krooni, eelmiste aastate järelmaksu ja enampakkumise osalustasusid 76 552 krooni kokku 5156 686 krooni. Novembris laekus täiendavalt 1380 001 krooni seoses aktsiate müügiga ja Ranna tee 2a kinnistu müügiga.
Seega on varade müügitulu kokku laekunud 6536 687 krooni. Planeeritust on enam laekunud 1006 587 krooni.
Neljanda lisaeelarvega on planeeritud suurendada eelarve põhivarade müügitulu 1000 000 krooni võrra.
Järgnevas tabelis on toodud välja planeeritav uus eelarve, varade müügihinnad ja tegelikud laekumised 2004. aastal. Karja tn 6 korterite laekumised on 2004. aastal müügihinnast väiksemad, kuna osa rahast laekus tagatisrahadena 2003. aastal ja kajastusid 2003. aasta eelarves.

 	Uus eelarve 2004	Müügihind	Täitmine 2004	
Mittetoodetud põhivarade müük	6 530 100	6 499 791	6 536 687	
Haapsalu Linnamajanduse AS aktsiate müük	3 000 000	0	0	
Karja 6 eluruumid ja äripinnad	1 000 000	1 330 927	1 291 271	
kohvik	 	230 000	230 000	
kunstigalerii	 	240 000	240 000	
kauplus	 	202 000	202 000	
II korruse äripind	 	105 000	105 000	
korter 5	 	121 000	113 500	
korter 6	 	71 550	65 764	
korter 10	 	120 777	111 777	
korter 11	 	137 000	126 100	
korter 12	 	103 600	97 130	
Ehte 8 kinnistu	800 000	875 100	875 100	
Õhtu kallas 17a kinnistu	350 100	350 001	350 001	
Õhtu kallas 7 kinnistu	380 000	380 000	380 000	
Ranna tee 2a kinnistu	390 000	390 000	390 000	
Läänemaa Apteek AS aktsiate müük	610 000	1 100 001	1 100 001	
Lihula mnt. 5 kinnistu kauplus	 	1 100 000	1 100 000	
Lihula mnt. 5 kinnistu kohvik	 	260 000	260 000	
Lossiplats 6 kinnistu	 	632 100	632 100	
auto Peugeot 306	 	46 512	46 512	
auto VW Caddy	 	35 150	35 150	
järelmaksud Koitsaar; Iro; Beloglasov; AS Helgi	 	 	43 552	
enampakkumiste osalustasud	 	 	33 000	

Lisaeelarve kulud
Haljastus(405.4) Haljastuse kulueelarvet suurendatakse 150 000 krooni võrra seoses vajadusega teostada täiendavat pargiteede talvist hoolet.

Kalmistud(406.6.2) Kalmistu heakorratööd ja ettevalmistus talviseks hooajaks on osutunud planeeritust kulukamaks ning vajab täiendavaid vahendeis ca 50 000 krooni.

Kultuuriüritused (408.2.11). Täiendav vajadus on katta linna juubeliürituste kulusid ning korraldada jõulu- ja aastavahetuse üritusi summas 200 000 krooni.

Lääne Maakonna Keskraamatukogu (408.2.01) Lasteraamatukogu hoone remondiks oli eelarves vahendeid 200 000 krooni, mis oli ette nähtud maja keskküttesüsteemi ehituseks. Arvestades laekunud pakkumisi kujuneb ehituse välistrasside maksumuseks 200 000 krooni ja sisetööde maksumuseks 100 000 krooni. Lisaeelarves on planeeritud suurendada kulutusi keskkütte-süsteemi ehituse lõpetamiseks summas 100 000 krooni.

Küsimusi ettekandjale ei esitatud.

KUULATI rahanduskomisjoni esimehe Jaak Kanepi kaasettekannet.
Ettepanek:
Lõpetada eelnõu esimene lugemine ja lubada teisele lugemisele.
Muudatusettepanekud esitada tunni aja jooksul, s.o hiljemalt kell 15.17.

Küsimusi kaasettekandjale ei esitatud.

OTSUSTATI:
Lõpetada eelnõu esimene lugemine ja lubada teisele lugemisele.
Muudatusettepanekud esitada kella 15.17ks.

Päevakorrapunkt nr 4

Turu- ja tänavakaubanduse ning kauba või teenuse müügi kord avalikul üritusel

KUULATI linnasekretär Erko Kalevi ettekannet.
Seoses kaubandustegevuse seaduse jõustumisega 15.04.2004. a võib kohalik omavalitsus kehtestada turu- ja tänavakaubanduse korra ning kaubanduse korra avalikul üritusel. Linnavalitsus leidis, et on vajalik kehtestada turu- ja tänavakaubanduse ning kauba või teenuse müügi kord Haapsalu linna haldusterritooriumil.
Korras on lahti seletatud kasutatavad mõisted, samuti võimalused ja piirangud kauba müügil nii turul kui tänaval ja avalikul üritusel, mis on ettevõtjale vajalikud.

Ettepanek: eelnõu määrusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 45 “Turu- ja tänavakaubanduse ning kauba või teenuse müügi kord avalikul üritusel” (protokolli juures).

Päevakorrapunkt nr 5

Müügipileti hinna kehtestamine

KUULATI linnasekretär Erko Kalevi ettekannet.
Vastavalt kaubandustegevuse seadusele peab kohalik omavalitsus kehtestama müügipileti hinna. Kehtestatud müügipileti hind kehtib ainult siis, kui kaubanduse korraldajaks on Haapsalu Linnavalitsus või tema poolt määratud asutus.

Ettepanek: eelnõu määrusena vastu võtta.

Küsimused ettekandjale.
Volikogu liige Toivo Hein soovis teada, kas ostes pileti üheks kuuks saab ostja ise valida, millisel kuul aasta jooksul ta seda kasutab?
Vastas E. Kalev: ostes pileti jaanuariks, tuleb seda ka kasutada jaanuaris.

Volikogu liige Raimond Lunev soovis teada, kuidas kujunesid pileti hinnad?
Vastas E. Kalev: aluseks võeti teiste omavalitsuste, näiteks Jõhvi, kogemused ja lähtuti ka oma enda tunnetusest.

KUULATI rahanduskomisjoni esimees Jaak Kanepi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

Saalist lahkus J. Kanepi, osaleb 17 volikogu liiget.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 46 “Müügipileti hinna kehtestamine” 
(protokolli juures).

Päevakorrapunkt nr 6

Haapsalu linna ehitusmääruse uue redaktsiooni kinnitamine

KUULATI aselinnapea Jüri Kurba ettekannet.
Seoses muudatustega linnavalitsuse struktuuris (linnaarengu ja ehitusosakonna – LAEO - baasil on loodud uued struktuuriüksused: linnakeskkonna osakond, maagrupp ja ehituse- ja arhitektuurigrupp; likvideeritud on avalike suhete ja infotehnoloogia osakond) on vaja need muudatused sisse viia ka linna ehitusmäärusesse.

Käesolevas ettepanekus on LAEO määrusejärgsed kohustused ja õigused jagatud praegustele linnavalitsuse struktuuriüksustele. Sisulisi muudatusi ettepanek ei sisalda.

Ettepanek: võtta eelnõu vastu määrusena.

Küsimusi ettekandjale ei esitatud.

KUULATI kommunaalkomisjoni esimeehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 47 “Haapsalu linna ehitusmääruse uue redaktsiooni kinnitamine” (protokolli juures).

Päevakorrapunkt nr 7

Taksoveo kord Haapsalu linna haldusterritooriumil

KUULATI linnasekretäri Erko Kalevi ettekannet.
Ühistranspordiseaduse ja riigilõivuseaduse muutmise seadusega (RT I 2003, 71, 471) muudeti oluliselt ühistranspordiseadust ning majandus- ja kommunikatsiooniministri 26.05.2004. a määrusega nr 141 kehtestati “Sõitjate bussiliiniveo, bussijuhuveo, taksoveo ja pagasiveo üldeeskirja” uus redaktsioon. Eeltoodust lähtudes tuleb tunnistada kehtetuks Haapsalu Linnavolikogu poolt vastu võetud vananenud õigusaktid ja kehtestada uus taksoveo kord Haapsalu linna haldusterritooriumil.

Ettepanek: eelnõu määrusena vastu võtta.

Küsimused ettekandjale.
Volikogu liige T. Hein soovis teada, mis on muudetud uues korras?
Vastas E. Kalev: kord on konkreetsem ja nõudmised kliendisõbralikumad.

Volikogu liige A. Väli kes kontrollib korra täitmist?
Vastas E. Kalev: täitmist kontrollivad politsei, tarbijakaitse amet ja omavalitsus.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 48 “Taksoveo kord Haapsalu linna haldusterritooriumil” (protokolli juures).

Päevakorrapunkt nr 8

Jäätmeliikide, millele kohaldatakse korraldatud jäätmevedu, jäätmeveo teenustasu piirmäära, veopiirkondade, jäätmeveo sageduse ja aja määramine

KUULATI aselinnapea Jüri Kurba ettekannet.
Tulenevalt jäätmeseaduse § 66 on kohalikul omavalitsusel vaja kehtestada nõuded jäätmete korraldatud jäätmehoolduses. Need on jäätmeliigid, millele kohaldatakse korraldatud jäätmevedu, veopiirkonnad, vedamise sagedus ja aeg ning jäätmeveo teenustasu piirmäär. Lähtuvalt Haapsalu linna eripärast, teeme ettepaneku määrata üks veopiirkond, veosageduseks on mõistlik määrata tühjendussagedus vähemalt 14 päeva, eramajades, kus toimub nõuetekohane kompostimine 28 päeva. Kuid samas tuleb konteinereid tühjendada keskkonnale kahju tekitamise vältimiseks mõistliku sagedusega.

Teenustasu piirmäära ettepanekute aluseks on kehtivat korraldatud jäätmeveo ainuõigust omava ettevõtte AS Ragn-Sells hinnakiri. Teenustasu piirmäära muutmine tuleb kindlasti kõne alla hiljemalt kahe aasta pärast, kui algab olemasoleva Pullapää prügila sulgemine.

Ettepanek: eelnõu määrusena vastu võtta.

Küsimused ettekandjale.
Volikogu liige T. Hein. Kes hakkab määruse täitmist kontrollima?
Vastas J. Kurba. Linnakeskkonna osakonna juhataja on Krista Vilta ja osakonnas on kaks töötajat, kelle töökohustuste hulka kuulub antud määruse täitmise kontrollimine. Kaasame ka keskkonnainspektsiooni ja piirkonna vastavad üksused.

KUULATI kommunaakomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 16 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 49 “Jäätmeliikide, millele kohaldatakse korraldatud jäätmevedu, jäätmeveo teenustasu piirmäära, veopiirkondade, jäätmeveo sageduse ja aja määramine” (protokolli juures).

Päevakorrapunkt nr 9

Haapsalu linna teede nimekirja kinnitamine

KUULATI aselinnapea Jüri Kurba ettekannet.
Vastavalt teeseadusele võtab kohaliku maantee kohalike maanteede nimekirja ja arvab sellest välja valla- või linnavolikogu. Haapsalu linna teed on inventariseeritud 2001. aastal, millest tulenevad käesoleva korralduse lisas olevad teid iseloomustavad andmed.

Ettepanek: eelnõu määrusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Saabus J. Kanepi, osaleb 18 volikogu liiget.
Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 50 “Haapsalu linna teede nimekirja kinnitamine” (protokolli juures).

Päevakorrapunkt nr 10

Haapsalu linna teeregistri asutamine ja teeregistri põhimääruse kinnitamine

KUULATI aselinnapea Jüri Kurba ettekannet.
Vastavalt teeseadusele peab kohalik omavalitsus asutama ja pidama linna territooriumil asuvate kohalike teede ja erateede registrit.
Registri pidamiseks on võimalik kasutada riigi maanteeameti eestvedamisel koostatud tarkvara. Riigi eesmärk on ühtse teeregistri moodustamine. Ühtne teeregister koondaks riigiteede, kohalike maanteede ja erateede olevate teede andmed. Ühtse teeregistri koosseis ja andmete täpne struktuur määratletakse ühtse teeregistri pidamise põhimäärusega.
Teederegistrisse kantakse andmed teede ja tänavate kohta 2001 aastal koostatud Haapsalu linna teede inventariseerimise alusel.

Ettepanek: eelnõu määrusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 51 “Haapsalu linna teeregistri asutamine ja teeregistri põhimääruse kinnitamine” (protokolli juures).

Päevakorrapunkt nr 11

Osaluse lõpetamine aktsiaseltsis Haapsalu Kuurort

KUULATI linnasekretär Erko Kalevi ettekannet.
Sissejuhatus
AS-i Haapsalu Kuurort (“Haapsalu Kuurort”) 1200 030 aktsiast 600 030 aktsiat kuuluvad Haapsalu linnale. Haapsalu Kuurordi äriregistri kood on 10178041 ja äriregistrisse kantud aktsiakapitali suurus on 12 000 300 krooni. Seisuga 30.06.2004 oli Haapsalu Kuurordil kohustusi kokku 6514 097 krooni väärtuses ning põhivara jääkväärtusega 24 708 428 krooni. 2003. aasta majandusaasta realiseerimise netokäive ulatus 22,8 miljonit krooni ning puhaskasum oli 3,09 miljonit krooni. Haapsalu Kuurort annab tööd ligikaudu 80 töötajale.

Et tagada linnale kuuluvate aktsiate parim võimalik müük, teeb linnavalitsus volikogule ettepaneku kaasata müügi läbiviimiseks professionaalsed nõustajad. Kuna Haapsalu Kuurort juba sõlmis nõustamislepingu AS-ga Lõhmus, Haavel & Viisemann ("LHV"), kelle ülesandeks oli ettevõtte aktsiate väärtuse hindamine.
LHV on Baltikumi juhtiv investeerimispank, mis loodi 1999. aasta märtsis. LHV on oma olemuselt partnerlusel põhinev ettevõte, mis on ühtlasi üheks meie töö kvaliteedi tagatiseks. Ettevõtte tegevus on suunatud kõigile Baltikumi turgudele. LHV-l on avaliku sektori teenindamisest kogemused koostööst Tallinna Linnavalitsusega.
LHV on töötamas välja kava Haapsalu Kuurordi aktsiate võõrandamiseks lähtuvalt Haapsalu linna lähtealustest ja prioriteetidest.

Otsuse eesmärgiks on rakendada Haapsalu linna kui Haapsalu Kuurordi aktsionäri õigusi kõige läbipaistvamal ning kontrollitavamal moel Haapsalu Linnavolikogu, kui omavalitsusüksuse kõrgeima organi kaudu, võimaldamaks Haapsalu Kuurordi aktsiate linnale kõige kasulikumal moel võõrandamist. Otsus on vajalik Haapsalu Kuurordi aktsiate võimaliku võõrandamise järgnevate etappide rakendamiseks ja teostamiseks.
Otsuse eelnõu sisu Haapsalu Kuurordi linnale kuuluvate aktsiate võõrandamine teostatakse lähtuvalt linna prioriteetidest eelläbirääkimistega enampakkumise vormis. Eelläbirääkimistega pakkumise korral võib müügi korraldaja kehtestada lisatingimusi, kuid nende kehtestamine pole kohustuslik. Lisatingimustena ei käsitleta ostuhinna tasumise korda ja tähtaegu, samuti ka ostulepingu aktsepteerimise kohustust, kuna sellised asjad saab müügi korraldaja reguleerida ise ära avaldatava teatega. Sama kehtib ka nõutavate tagatiste kohta.
Kuigi Haapsalu Linnavalitsus on viimase kahe aasta jooksul kasutanud eranditult kirjaliku enampakkumise viisi, on antud olukorras mõned argumendid, mis räägivad eelläbirääkimistega müügitingimuste kasuks:
a) Tekib reaalne diskussioon võimalike ostjatega, mis võimaldab maksimeerida ostuhinda;
b) Aktsiate müügileping vajab reeglina reaalsuses läbirääkimisvõimalust, ostjal peab olema võimalus seda kommenteerida.
c) Protsess on müüja jaoks paindlikum, alati on võimalus taganeda kui tingimused ei sobi.
Nõustaja ehk LHV tegutseb seoses müügitehinguga Haapsalu Linnavalitsuse nõustajana ning nõustab meid tehingu ettevalmistamisel, analüüsimisel, struktureerimisel, läbirääkimisel ja läbiviimisel. Nõustaja täpsemad ülesanded on esmajoones järgmised:
a)	Tehingu ärilise ja juriidilise struktuuri väljatöötamises osalemine koostöös Haapsalu Linnavalitsusega;
b)	Nõustamine Haapsalu Kuurordi aktsiate ostjatega peetavate läbirääkimiste strateegia osas ning osalemine läbirääkimistel;
c)	Tehingu dokumentatsiooni väljatöötamises osalemine ja tehingu jõustamine (closing);
d)	Haapsalu Linnavalitsuse nõustamine suhtluses Haapsalu Kuurordi teiste aktsionäridega (ostja kohustus aktsiate müügilepingus pakkuda väikeaktsionäridele sama hinda, mida Haapsalu Linnavalitsusele);
e)	Haapsalu Linnavalitsuse teiste võimalike nõustajate tegevuse koordineerimine ja järelevalve;

Aktsiate võõrandamise esialgne ajakava Aktsiate võõrandamisprotsessi etappide ja õigustoimingute näitlik järjekord on alljärgnev:
a)	volikogu otsus algatada AS-i Haapsalu Kuurort enamusaktsiate müük eelläbirääkimistega pakkumiste teel – 26.11.2004;
b)	komisjoni moodustamine Haapsalu Linnavalitsuse poolt müügi korraldamiseks – 29.11.2004;
c)	müügitingimuste ettevalmistamine – 29.11.2004;
d)	informatsioonipaketi koostamine – 29.11.2004;
e)	müügilepingu ettevalmistamine – 29.11.2004;
f)	müügi väljakuulutamine – 6.12.2004;
g)	suhtlus pakkujatega – kuni 21.1.2005;
h)	I etapi pakkumise vastuvõtmine ja avamine – 21.1.2005;
i)	 läbirääkimised – 1.2.2005;
j)	etapi pakkumise vastuvõtmine ja avamine – 1.2.2005;
k)	läbirääkimised – 7.2.2005;
l)	lepingu allkirjastamine – 10.2.2005;
m)	võitja väljakuulutamine volikogus – 25.2.2005;
n)	tehingu jõustamine – 30 päeva jooksul.

Linnavalitsuse ettepanek: eelnõu otsusena vastu võtta.

Küsimused ettekandjale.
Volikogu liige R. Lunev pidas eelnõud müüki forsseerivaks ja tegi ettepaneku jätta eelnõu tekstist välja punkt 1.3: “Haapsalu Linnavalitsusel välja töötada võõrandamise tingimused ja määrata võõrandamise alghind ja maksetingimused”. Selle küsimuse peaks otsustama volikogu. Enne soovin näha projekti, siis saab volikogu võtta vastu otsuseid.
Vastas E. Kalev. Kohtuvaidlus lõppes ringkonnakohtus otsusega mitte rahuldada Trigert Invest OÜ kaebust. Aktsiate müük ei ole lihtne tegevus, seetõttu peame vajalikuks vastava komisjoni moodustamist, kuhu kuuluvad ka volikogu liikmed.
Talitame samuti, nagu toimus aastaid tagasi Haapsalu Soojuse aktsiate võõrandamine. Tulemus oli tookord hea.

Volikogu liige Arder Väli avaldas arvamust, et müügiprotsess on kaugemale jõudnud, millest aga ei ole teadlikud volikogu liikmed. Milline saab olema alghind müügi väljakuulutamisel?
Vastas E. Kalev. Linnavalitsus on alghinda arutanud, kuid ei soovi avalikustada põhjusel, et mitte kahjustada müüki. Vastasel juhul saaksid teatud ostjad edumaa. Miinimumhind peab olema ajalehes volikogu liikme Andres Ammase poolt väljaöeldu.

KUULATI õiguskomisjoni esimees Märt Maiste kaasettekannet.
Komisjon kuulas koosolekul linnavalitsuse esindajaid, saime vastused meid huvitanud küsimustele. 
Volikogu liikmetelt muudatusettepanekuid eelnõule ei ole laekunud.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimised.
Volikogu liige Toivo Hein. Parim garantii, et müük tuleb hea, on see, et müüki läheb AS Heal osa. Ja need mehed oskavad oma vara müüa. Toetan eelnõud esitatud kujul.

Rohkem sõna ei soovitud.
Istungi juhataja Andres Ammas tegi ettepaneku lõpetada läbirääkimised.
Hääletati: poolt 18 volikogu liiget, vastu ei hääletatud.

Muudatusettepanekuid ei esitatud.

Volikogu liige palus fraktsiooni nimel vaheaega.
Vaheaeg 10 minutit: 14.58-15.08.

Saalist puudus Lauri Luik, osaleb 17 volikogu liiget.

KUULATI linnasekretäri Erko Kalevi lõppsõna.
Äsjasel vaheajal saime kokkuleppele ka moodustatava komisjoni liikmetega, millesse kuuluvad igast volikogu fraktsioonist üks liige: Lauri Luik, Arder Väli, Jaak Kanepi, Raimond Lunev. Linnavalitsusest kolm esindajat: Teet Kallasvee, Martin Schwindt ja Erko Kalev.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu 1.

OTSUSTATI:
võtta vastu Haapsalu Linnavolikogu otsus nr 149 “Osaluse lõpetamine aktsiaseltsis Haapsalu Kuurort” (protokolli juures).

Päevakorrapunkt nr 12

Ettepanek hoonestamata kinnistu ostuks (Holmi tn 4a, Haapsalu)

KUULATI aselinnapea Martin Schwindti ettekannet.
Aktsiaseltsile Haapsalu Veevärk kuulub temale põhitegevuseks mittevajalik kinnistu. Maa sihtotstarve on üld- ja transpordimaa. Kinnistu asub Haapsalu Jahtklubi vahetus läheduses ja piirneb põhjast merega ning lõunast Haapsalu Veevärgile kuuluvate elamukruntidega. Nimetatud kinnistul paiknevad Haapsalu Veevärgile kuuluvad tehnorajatised (kanalisatsiooni ja veetorustik). Kinnistu kaudu kulgeb planeeringu kohaselt tulevane juurdepääsutee elamukruntidele Holmi tn 4 ja Holmi tn 2. Samuti on planeeringu kohaselt kavas pikendada läbi kinnistu territooriumi vee- ja kanalisatsioonitorustikke kuni Sadama tänavani ning rajada kinnistule sadevete ärajuhtimise süsteemid. Mööda kinnistu merega piirnevat külge on planeeritud üldkasutatav kõnnitee.

Eeltoodust tulenevalt tegi Haapsalu Linnavalitsus AS-le Haapsalu Veevärk ettepaneku osta aktsiaseltsile kuuluv kinnistu asukohaga Holmi tn 4a. Haapsalu Veevärgi nõukogu nõustus pakkumisega ja andis loa müüa kinnistu eelnõus toodud tingimustel.

Ettepanek: eelnõu otsusena vastu võtta

Küsimusi ettekandjale ei esitatud.

Volikogu liige Märt Maiste soovis teada, kas mitte Martin Schwindt ei ole AS Haapsalu Veevärk nõukogu esimees ja kas nõukogu esimees tegi ikka aktsiaseltsile sobiva teene kinkides hinnalise mereäärse krundi linnale?
Vastas M. Schwindt. Vastava otsuse tegi AS Haapsalu Veevärk nõukogu. Peale ei ole turuhinna-ga võimalik arutatavat kinnistut müüa.

KUULATI rahanduskomisjoni esimehe Jaak Kanepi kaasettekannet.
Ettepanek: toetada eelnõud ja võtta vastu esitatud kujul.

Küsimused kaasettekandjale.
 Volikogu esimees Andres Ammas soovis teada, kas rahanduskomisjon näeb vastuolu selles, et aselinnapea Schwindt on ka AS Haapsalu Veevärk nõukogu esimees?
Vastas J. Kanepi. Ei näe vastuolu, pealegi taoliste küsimuste arutelul aselinnapea ei hääleta. Otsuse eelnõu on hea.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.
Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 150 “Ettepanek hoonestamata kinnistu ostuks (Holmi tn 4a, Haapsalu)” (protokolli juures).

Päevakorrapunkt nr 13

Sotsiaalkorteriteks kinnitamine

KUULATI aselinnapea Jüri Kurba ettekannet.
26.03.2004. a Haapsalu Linnavolikogu poolt vastu võetud “Sotsiaalkorterite andmise ja kasutamise kord Haapsalu linnas” kohaselt kantakse linna omandis olevad eluruumid linnavalitsuse ettepanekul volikogu otsusega sotsiaalkorterite nimekirja.

Käesoleva momendil kuulub linnale 14 sotsiaalkorterit. 2004. a septembrikuu seisuga on sotsiaalkomisjoni otsuse alusel võetud sotsiaalkorterite andmise järjekorda üheksa inimest, kes kõik vajavad kiirelt elamispinda. Korterisse aadressil Õhtu kallas 21a-4 paigutatakse 4-liikmeline perekond, kes elab sotsiaalkorteris aadressil Karja tn 21a-4, mis kuulub lammutamisele kui elamiseks kõlbmatu. Korter Võnnu tn 42-6 eraldatakse sotsiaalkomisjoni otsuse alusel järjekorras seisvale ja enim abi vajavale isikule.

Ettepanek: eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 151 “Sotsiaalkorteriteks kinnitamine” (protokolli juures).

Päevakorrapunkt nr 14

Haapsalu Linnavolikogu 30.10.2003 otsuse nr 66 kehtetuks tunnistamine

KUULATI aselinnapea Jüri Kurba ettekannet.
Haapsalu Linnavalitsus palub kustutada sotsiaalkorterite nimekirjast korter asukohaga Karja tn 21a-4 põhjusel, et nimetatud korter kuulub lammutamisele kui elamiseks kõlbmatu. Korter paikneb vastu piiskopilinnuse müüri ja on sellises halvas seisundis, kus remontimine on ebaotstarbekas.

Ettepanek: eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimees Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 152 “Haapsalu Linnavolikogu 30.10.2003 otsuse nr 66 kehtetuks tunnistamine” (protokolli juures).

Päevakorrapunkt nr 15

Haapsalu linna ühinemine Läänemereäärsete linnuste ja muuseumide assotsiatsiooniga

KUULATI aselinnapea Krista Esta ettekannet.
Läänemere-äärsete Linnuste ja Muuseumide assotsiatsioon loodi 1991. aastal. Hetkel on assotsiatsioonil üle 40 liikme Rootsis, Soomes, Venemaal, Lätis, Leedus, Eestis, Poolas, Saksamaal ja Taanis. Tuntumatest võiks nimetada Turaidat, Trakaid, Ivangorodi, Viiburit, Hämeenlinna, Malmöt, Rostoki. Eestist kuuluvad assotsiatsiooni juba Rakvere, Narva ja Kuressaare linnused.

Infot liikmete kohta jagab assotsiatsioon veebilehel, samuti ühistes trükistes. Iga linnus ja muuseum jagab infot ka kõikide teiste liikmete kohta. Eriti olulise meie jaoks on just kogemuste vahetamine ja ühised koostööprojektid.

Assotsiatsiooni kuulumiseks ei ole linnustele esitatud suuri nõudmisi. Peamine on, et linnus oleks aktiivselt avalikus kasutuses. Haapsalu piiskopilinnus on üks linna olulisemaid suviste kontsertide ja etenduste toimumispaiku, aktiivselt tegutseb ka linnuse muuseum.

Haapsalu kuuluks assotsiatsiooni alates 1. jaanuarist 2005, kui tuleks hakata maksma ka liikmemaksu, mille suurus assotsiatsiooni peaassamblee 19. septembri 2004 otsusega on 50 Eurot aastas.

Küsimusi ettekandjale ei esitatud.

KUULATI kultuurikomisjoni esimehe Alar Schönbergi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 153 “Haapsalu linna ühinemine Läänemereäärsete linnuste ja muuseumide assotsiatsiooniga” (protokolli juures).

Päevakorrapunkt nr 16

Kultuurikeskusele helitehnika soetamine liisingu tingimustel

KUULATI aselinnapea Marti Schwindti ettekannet.
Haapsalu Kultuurikeskus esitas taotluse kasutatud helitehnika ostmiseks liisingutingimustel. Kultuurikeskus vajab helitehnikat ürituste korraldamiseks kultuurimaja kahes saalis ja väliüritustel. Olemasolev helitehnika on amortiseerunud ja ei taga vajalikku kvaliteeti. Samuti ei ole hetkel kasutuses oleva helitehnikaga võimalik korraldada üritusi kahes saalis üheaegselt. Suuremate ürituse tarvis on siiani helitehnikat renditud, makstes aastas ca 50 000 krooni.
Eelpakkumise vajaliku helitehnika müügiks on esitanud OÜ Eventech käibemaksuga summas 352625 krooni

Ettepanek: eelnõu otsusena vastu võtta

Küsimused ettekandjale.

Volikogu liige Toivo Hein küsis, milline on amortisatsiooni aste?
Vastas M. Schwindt. Ei oska öelda.

KUULATI rahanduskomisjoni esimehe Jaak Kanepi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 154 “Kultuurikeskusele helitehnika soetamine liisingu tingimustel” (protokolli juures).

Päevakorrapunkt nr 17

Haapsalu linna 2004. aasta neljanda lisaeelarve vastuvõtmine ja eelarve muutmine, teine lugemine

KUULATI aselinnapea Martin Schwindti ettekannet.
Muudatusettepanekuid ei esitatud.
Paluti kinnitada neljanda lisaeelarve eelnõu esitatud kujul.

Küsimusi ettekandjale ei esitatud.

KUULATI rahanduskomisjoniesimehe Jaak Kanepi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud. Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 52 “Haapsalu linna 2004. aasta neljanda lisaeelarve vastuvõtmine ja eelarve muutmine” (protokolli juures).

Andres Ammas
Volikogu esimees